આ લખનાર કોઇ ભાજપ કે કોંગ્રેસનો માણસ નથી. એક નાગરીક છે. કોણે કોને વોટ આપવો; એના પ્રચારની આ વાત નથી. કોઇ પક્ષના પ્રવક્તાની કોઇ રાજકીય હેતુ પ્રેરીત વાત પણ નથી. આ મારી તમારી અને આપણાં સૌની વાત છે. એકે-એક નાગરિક આ વાત છે. આ વાત દેશ હિતની છે. દેશનું ભલું શેમાં છે; એ વિચારવાની અને વિચારો વ્યક્ત કરવાની ભારતના બંધારણે (સૌને) આઝાદી આપી છે. ત્યારે આ દેશ હાંફી રહ્યો છે, તો એ માટે ઉજાગર થતી સંવેદનાઓની આ વાત છે. ભાજપની વિરૂધ્ધમાં પ્રચાર કરનાર હાર્દિક પટેલ, કે જે પોતે પણ કોઇ કોંગ્રેસી નથી. નીચે વર્ણવેલા કૃત્યોની વિચારણા કરવી એ દેશદાઝની બાબત છે. હાર્દિક પટેલની રેલીઓમાં આવતા ટોળમાં શું વિચારશક્તિ નહીં હોય ? કે પછી આ દેશમાં વર્ષોથી ટોળાઓનો જ યુગ રહ્યો છે? સ્વાર્થને ખાતર અયોગ્ય પણ ચાલે ? સામૂહિક કે દેશને લગતા પ્રશ્નોમાં શા માટે વિચારવામાં આવતું નથી ? ચચરાટ અને બળતરા આ હૃદયે !!